ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๒๗ (พ.ศ. ๒๕๒๙)เรื่องกำหนดกระติกแก้วสุญญากาศเป็นสินค้าที่ควบคุมฉลาก โดยปรากฏว่าในขณะนี้มีการจำหน่ายกระติกแก้วสุญญากาศซึ่งเป็นสินค้าที่ประชาชนทั่วไปใช้เป็นประจำโดยไม่ระบุเครื่องหมายการค้าและไม่มีการแสดงฉลากไว้ที่สินค้านั้นสมควรที่จะกำหนดให้กระติกแก้วสุญญากาศเป็นสินค้าที่ควบคุมฉลากอาศัยอำนาจตามความในมาตรา ๓๐ และมาตรา ๓๑แห่งพระราชบัญญัติคุ้มครองผู้บริโภค พ.ศ. ๒๕๒๒ คณะกรรมการว่าด้วยฉลากออกประกาศไว้ดังต่อไปนี้ข้อ ๑ในประกาศนี้ กระติกแก้วสุญญากาศ หมายความว่า กระติกที่มีไส้ในเป็นแก้วสุญญากาศสำหรับใช้เก็บรักษาระดับอุณหภูมิของสิ่งที่บรรจุความสามารถในการเก็บรักษาระดับอุณหภูมิ หมายความว่าจำนวนชั่วโมงที่กระติกแก้วสุญญากาศสามารถรักษาระดับอุณหภูมิของน้ำเดือด (๙๕ - ๙๗องศาเซลเซียส) เต็มกระติกไว้ไม่ให้ลดต่ำกว่า ๕๗ องศาเซลเซียสสำหรับกระติกปากแคบและไม่ให้ลดต่ำกว่า ๕๐ องศาเซลเซียส สำหรับกระติกปากกว้างเมื่อเก็บกระติกนั้นไว้ที่อุณหภูมิ ๒๗ ± ๒ องศาเซลเซียสข้อ ๒ประกาศนี้ไม่ใช้บังคับแก่กระติกแก้วสุญญากาศที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑) กระติกแก้วสุญญากาศดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only(๒)กระติกแก้วสุญญากาศดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๓ให้กระติกแก้วสุญญากาศเป็นสินค้าที่ควบคุมฉลากข้อ ๔กระติกแก้วสุญญากาศที่จะนำออกขายต้องจัดให้มีฉลากปิดหรือติดไว้ที่ตัวกระติกแก้วสุญญากาศ หรือภาชนะบรรจุก็ได้ และต้องจัดให้มีเอกสารหรือคู่มือด้วยข้อ ๕ฉลากนั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑) ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นคู่กรณีจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒) รุ่นที่ผลิตซึ่งจะใช้รหัสแทนก็ได้(๓) ชื่อประเทศที่ผลิต(๔) ความจุ โดยระบุหน่วยเป็นลูกบาศก์เดซิเมตรหรือลูกบาศก์เซนติเมตร(๕) ความสามารถในการเก็บรักษาระดับอุณหภูมิข้อ ๖เอกสารหรือคู่มือสำหรับกระติกแก้วสุญญากาศต้องใช้ข้อความเป็นภาษาไทยข้อความในเอกสารหรือคู่มืออย่างน้อยต้องมีสาระสำคัญดังต่อไปนี้(๑) คำแนะนำการใช้กระติกแก้วสุญญากาศ(๒) การบำรุงรักษา(ก) คำแนะนำวิธีทำความสะอาดและการรักษากระติกแก้วสุญญากาศ(ข) การเปลี่ยนชิ้นส่วน (ถ้ามี)(๓)ข้อควรระวังเกี่ยวกับการป้องกันอันตรายที่อาจเกิดขึ้นจากการใช้กระติกแก้วสุญญากาศข้อ ๗ให้กระติกแก้วสุญญากาศที่ควบคุมฉลากที่นำเข้าในราชอาณาจักรเพื่อขายได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป๑ประกาศ ณ วันที่ ๔ มีนาคม ๒๕๒๙มาลดีวสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔๑ ราชกิจจานุเบกษาเล่ม ๑๐๓/ตอนที่ ๕๑/ฉบับพิเศษ หน้า ๓๑/๓๑ มีนาคม ๒๕๒๙